Sadūnai
Sadūnai – kaimas Zarasų rajono savivaldybėje, 6 km į pietryčius nuo Dusetų. Seniūnaitijos centras. Už kelių kilometrų pietryčiuose telkšo ežeras Vencavas. Nuo 1922 m. veikė pradinė mokykla, dabar Dusetų gimnazijos pradinio ugdymo skyrius, biblioteka, kultūros namai, kaimo kapinės, kuriose palaidotas žymus visuomenės veikėjas, Steigiamojo Seimo narys, daktaras Juozas Buzelis (1888–1967) Iš Sadūnų kaimo kilusi 2000 metų Sidnėjaus Olimpinių žaidynių prizininkė Birutė Šakickienė. Kaimas garsėja muzikos grupe „Sadūnai“, kuri ypač išpopuliarėjo televizijos laidoje „Duokim garo“ (vėliau „Geras ūpas“) ir Nacionalinėje muzikos lygoje. Kapelos vadovas Ramūnas Lisinskas.